**Garmin® føjer tactix® Delta til sit udvalg af taktiske smartwatches**

*Nyt premium GPS-smartwatch kombinerer taktisk funktionalitet og outdoor-navigation med avanceret kortlægning, træningsmuligheder og mere.*

Schaffhausen, Schweiz/D. 20. januar 2020/Business Wire — Garmin International, Inc., en del af Garmin Ltd. (NASDAQ: GRMN) lancerede i dag tactix Delta, et taktisk GPS-smartwatch bygget efter militære standarder (MIL-STD-810) med en ridsefast urskive i buet safirglas og en diamantlignende carbon-urkrans. Tactix Delta kommer nu med nye taktiske funktioner som stealth-tilstand, der slår lagring og deling af din placering fra, og en ”kill switch”, som sletter al hukommelsen på uret. Fjerdegenerations tactix-uret har et opdateret design med et display på 1.4 tommer, der er 36 % større end tidligere tactix-modeller. Det gør det til Garmins største runde urskive. Andre tilføjelser er understøttelse af musiklagring, Garmin PayTM og nye Garmin wearable-funktioner som PaceProTM og Power ManagerTM.

”Form møder funktionalitet med det nye tactix Delta, der har et robust design med knapper, der er lette at trykke på, selv med handsker, kombineret med specialiserede, taktiske funktioner som Jumpmaster, stealth-tilstand, dual-position GPS med mere,” sagde Dan Bartel, Garmins Vice President of Global Consumer Sales. ”Tactix Delta premium GPS smartwatch er klar til at komme med på mission og beviser, at professionelt udstyr også kan se elegant ud.”

Udover den nye stealth-tilstand og kill switch-funktionen har tactix Delta en unik dobbelt GPS-positionstilstand, som viser to koordinatsystemer samtidig på en enkelt dataskærm, taktiske aktivitetsprofiler, waypoint-projocering og Jumpmaster-tilstand, der hjælper med at finde et udspringssted ved store højder såvel som vejledning til landingspunktet, når brugeren er sprunget. Uret kommer med TopoActive Europe-kortlægning og avancerede navigationsfunktioner, herunder barometrisk højdemåling, kompas og adskillige Global Navigation Satelllite Systems-understøttelse.

Som noget nyt for tactix Delta lader Power Manager-funktionen brugeren se og styre, hvordan forskellige indstillinger og sensorer påvirker batterilevetiden. Resterende batterilevetid kan ses i både timer og dage for at hjælpe med at afgøre, om en aktivitet kan vare indtil næste opladning, så man kan føle sig mere sikker inden en mission. Brugere kan justere deres batterisparetilstand og forlænge batterilevetiden på farten. Man kan få op til 21 dages batterilevetid i smartwatch-tilstand og op til 80 dage i batterisparetilstand.

Udover det brede udvalg af taktiske funktioner inkluderer tactix Delta præstationsmålinger til outdooor-aktiviteter, støtte til træning og generelle wellness-funktioner. Blandt andet indbyggede sportsprofiler, VO2 max og træningsstatus med justering for varme og højde. Tactix Delta indeholder også TopoActive Europe-kort til outdoor-eventyr, skikort til mere end 2.000 skisportssteder i hele verden og 41.000 golfbaner.

Som hverdagsur tilbyder tactix Delta musiklagring på enheden med mulighed for at downloade op til 2.000 sange og synkronisere med spillelister fra flere af de mest populære musiktjenester uden at skulle bruge telefonen. Uret understøtter også den kontaktløse betalingsløsning Garmin Pay, så brugere ikke skal bekymre sig om at bære rundt på kort eller kontanter. Når det er parret med en kompatibel smartphone, kan brugere lade deres telefon blive sikkert i lommen, mens de modtager smart-notifikationer som sms’er, emails og andre beskeder lige på håndleddet. Tactix Delta er også kompatibel med andre Garmin-enheder, herunder satellitkommunikatører som [inReach**®** Mini](https://buy.garmin.com/en-US/US/p/592606?_ga=2.198119850.443663296.1534785305-1566100462.1525367527)4 og hundesporere som Alpha® 100.

Tactix Delta bliver lanceret i forbindelse med Shot Show i Las Vegas, NV, fra d. 20.-24. januar 2020 og vil blive udstillet på Garmins stand #3009. Uret er i handlen nu og har en vejledende udsalgspris på dkk 7.499,- Læs mere på [garmin.com](https://buypub.garmin.com/en-US/US/p/696005).

Tactix Delta er den nyeste løsning fra Garmins outdoor-segment, som fokuserer på at udvikle teknologi og nye idéer, der kan forbedre brugernes oplevelser i det fri. Uanset om det gælder vandring, jagt, trailløb, mountainbiking, golf, dykning eller satellitkommunikation, er Garmins enheder vigtige værktøjer til outdoor-entusiaster på alle niveauer.

I årtier har Garmin været en frontløber inden for ny GPS-teknologi, trådløse enheder og applikationer, der er designet til folk med en aktiv livsstil. Garmin arbejder inden for fem primære forretningsområder: Vejnaviagtion, luftfart, sport, marine og outdoor. Besøg Garmins presserum på garmin.com/newsroom for at få mere information, eller følg med på [facebook.com/garmin](http://www.facebook.com/garmin), [instagram.com/garmin](https://www.instagram.com/garmin/?hl=en), [twitter.com/garminnews](https://twitter.com/garminnews) eller [youtube.com/garmin](http://www.youtube.com/garmin).

1 Besøg Garmin.com/ataccuracy for mere information. 2Kræver muligvis præmiumabonnement på en tredjeparts musitjeneste. 3 Se hvilke lande, der er understøttet for nuværenede, betalingsnetværk og udsteders bankinformaion på Garmin.com/GarminPay/banks.
4 Kræver satellitabonnement.x

**Om Garmin International, Inc.**

Garmin International Inc. er et datterselskab til Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin, tactix, MARQ, inReach og Astro er registrerede varemærker, og Power Manager, Garmin Pay og PacePro er varemærker, der tilhører Garmin Ltd. eller datterselskaberne.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 29. december 2018, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på http://www.garmin.com/aboutGarmin/invRelations/finReports.html. Intet fremadrettet udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller andet.

###